**PAZIŅOJUMS PAR KAPITĀLSABIEDRĪBAS DALĪBNIEKU SAPULCES PIEŅEMTIEM LĒMUMIEM**

Pamatojoties uz LR Komerclikumu 213.panta 3.daļu un LR likuma „Publiskas personas kapitāla daļu un kapitālsabiedrību pārvaldes likuma” 66.pantu, 2021.gada 7.decembrī Daugavpils pilsētas pašvaldībā  Kr.Valdemāra ielā 1, Daugavpilī, plkst.11:00 tika sasaukta kapitālsabiedrības dalībnieku sapulce, ar sekojošu darba kārtību, kurā tika pieņemti sekojoši lēmumi:

1. **Dalībnieku sapulces sekretāra (protokolētāja) iecelšana.**

Atbilstoši Publiskas personas kapitāla daļu un kapitālsabiedrību pārvaldības likuma 76.panta otrajai daļai, **kapitālu daļu turētāja pārstāvis nolemj:**

- par kapitāla daļu dalībnieku sapulces sekretāru (protokolētāju) iecelt Dmitriju Meinertu.

**2. PSIA “Sadzīves pakalpojumu kombināts” un SIA “Lagron” izlīguma noslēgšana.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 76.panta trešo daļu, Komerclikuma 169.panta pirmo, otro un ceturto daļu, Komerclikuma 173.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 15.panta trešo un ceturto daļu, 15.panta piektās daļas 2.punktu, ievērojot Publiskas personas kapitāla daļu un kapitālsabiedrību pārvaldības likuma 51.panta pirmo, otro un trešo daļu un ņemot vērā SIA “Lagron” vēstuli Nr.21/11/29/4 “Par kreditora prasījuma nodrošināšanu“ un Izlīguma projektā ietvertos pamatnosacījumus, **kapitālu daļu turētāja pārstāvis nolēma:**

* Pieņemt zināšanai informāciju par Izlīguma ar SIA “Lagron” noslēgšanas apstākļiem un uzdot PSIA “SPK” valdei līdz 09.12.2021. iesniegt kapitāldaļu turētāja pārstāvim informāciju par savu rīcību strīda risināšanā ar SIA “Lagron”.